湯本沛

湯本沛（），字行仲，號玄洲，直隶苏州府长洲县匠籍，吴县人。明朝政治人物。

生平
天啓元年（1621年）辛酉科应天府鄉試舉人，天啓二年（1622年）聯捷壬戌科進士。礼部观政，三年十月授山阳知县《天啓壬戌科序齿录》：汤本沛，直隶苏州府长洲县匠籍吴县增生，字名仲，號玄洲，治春秋，行二，庚子年十二月初二日生。辛酉乡试六十七名，会试二十三名，廷试三甲二百七十九名。礼部观政，癸亥十月授山阳知县。曾祖修，贡士，敕封徵仕郎吏科给事中；祖聘尹，庚戌进士，广西按察司副使，见任吏户礼三科给事中；父一龙，壬午举人，湖广永州府永明知县；母陆氏。永感下，兄本宽，庚子经魁；本源，儒士；本洽，庠生；本茂，庠生；本淳，庠生；弟本濂、本瀛、本泳、本渟。娶周氏，继娶朱氏。子传楹。。为知县三月，以贪酷致激民变，考察降五级。馈四百金于昆山顾秉谦，补上林典簿，拜倪文焕为父，引见崔呈秀，天啓六年擢为刑部山东司主事。所以刺讦同乡者，不遗余力。周顺昌之祸，实为其落井下石。一日，呈秀欲引本沛见魏忠贤，同乡前辈必无幸矣，忽中风嘴歪，不果见。随以刘铎事降调《大明熹宗悊皇帝实录卷之七十三》：天启六年闰六月，下扬州知府刘铎诏狱。先是魏忠贤逻者于什方寺僧得诗扇，有“阴霾国事非”之句，谓铎所作，系僧鞫问，词连户部主事欧阳晖，谳者以诗非铎笔，并晖俱得释。忠贤意未厌，罗织其罪，令旗尉缉获其家人刘七与刑部书办史大仁等，谓铎在狱时，与狱中原任御史方震孺谋脱原任都督李承恩斩罪，承恩宁安大长公主子也，掜其子李瑞以公主金册玉带为贿，遂拟震孺原绞加斩，铎遣戍，史大仁等与李瑞并戍。又词连刑部郎中翟师偃、李升问、主事冯士渠三人，俱削籍夺诰命。忠贤意尚未厌，令旗尉缉获铎家人曾云龙、方士方景阳等，谓铎遣云龙延景阳于家，镇魇诅咒，欲死忠贤。刑部郎中高默、徐日葵、主事陈振豪、汤本沛拟铎书符咒水左道为首者绞，云龙等为从徒三年。有旨切责默、日葵、振豪、本沛，俱降三级调外任。刑部尚书薛贞遂拟铎谋杀尊长，律斩；云龙等绞，竟弃市。当铎鞫时，拷掠无完肤，厉声谓谳者曰：一时功名易尽，千秋公论难逃。谳者悚然，士类伤之。。汤氏于《春秋》浸淫多年，颇有心得《吴县志》。

 家族 
祖湯聘尹，隆庆二年（1568年）戊辰进士。

参考文献

Category:吴县人
B
Category:匠籍進士
Category:明朝山阳县知县
Category:明朝刑部主事
Category:明朝礼部观政